Sa demen ka pote - zeroclichecreole
Sa demen ka pote
Stereyotip seksyèl ak stereyotip seksis aji sou chwa nou fè, depi nou toupiti. Yo gen yon enpak ni sou jwèt nou jwe lè nou piti ni sou metye nou chwazi fè lè nou vinn granmou.
Lekòl konsidere diferans ki genyen nan konpetans ansanm ak enterè fi ak gason pou sèten matyè se de bagay ki nòmal : fi fò nan lang alòs que gason fò nan matematik. Nou sanble kwè diferans sa yo natirèl. Sependan, divizyon sa a soti pito nan sa sosyete a atann nan fi ak gason : anjeneral, nou atann a se ke fi pi fò pase gason nan lang e ke gason pi fò pase fi nan matematik. Poukisa? Poutèt stereyotip ki di nou gason sanse pi rasyonèl, pi katezyen, pakonsekan pi fò pase fi nan matematik, alòske fi pi emotif, pi kreyatif pakonsekan pi fò nan lang.
Lè yo baze you sou kwayans sa yo, pwofesè yo gen tandans wè sa tou « nòmal » si yon fi gen pwoblèm nan matematik edonk y ap ankouraje li chwazi yon metye ki pa syantifik. Se men sa ki rive pou gason nan kesyon lang. Sependan nou pa dwe neglije enpak mank konfyans nan tèt ou : depi nou panse se yon bagay natirèl ke nou gen mwens kapasite nan yon domèn, sa pwal fè nou dekouraje epi nou pap chache depase difikilte nou kontre. Se konsa lè nou di « fi gen mwens kapasite nan matematik » nou bay devlopman konpetans yo ak enterè yo pou matyè sa baryè.
Lè lè a rive pou yo chwazi yon metye oubyen yon pwofesyon, nou wè yon gwo diferans ant fi ak gason. Fi yo pi vit chwazi de metye ki gen rapò ak syans imèn oubyen syans lasante, alòske gason yo ap pi vit chwazi de metye teknik oubyen ki gen rapò ak syans pi.
Mèvwla : metye ki tradisyonèlman de metye fi, peye mwens pase metye ki tradisyonèlman de metye gason. Men kèk egzanp metyte ki tradisyonèlman de metye gason : chofè, mekanisyen, plonbye, chapantye, enfòmatisyen. Met sou sa, menm lè yo fè men travay ak gason, fi yo touche mwens. Pa egzanp, nan domèn sekretarya, salè anyèl yon fi se anmoyèn 31 288 $ alòske se 47 992 $ yon gason ap touche.
Se stereyotip seksyèl ak stereyotip seksis ki fè diferans salè sa yo toujou egsiste, poutèt yo gen tandans devalorize travay fi pa rapò ak travay gason.